text: [{"text_idx": "#000000", "text": "Beware of worshipping the God of Ellen White and Trinitarians. Her god has a divine son who is 'equal with God, infinite and omnipotent.' We worship, instead, the God of Yahushua. Even though Yahushua was Yahuwah's Messiah, the highest level of agency ever reached by any being, thus enabling him to do the works of Yahuwah and teach His words, He never considered himself equal to the Father. He kept reminding us that the Father was greater than him. He also confirmed that he could do nothing independently, for he depended entirely on Yahuwah. At WLC, we are consumed with worshiping the God of Yahushua and denouncing the god of Ellen White and the Trinitarians. The efforts many have undertaken over time to promote her as Yahuwah's messenger/spokesperson for these last days are deplorable. Such hapless efforts mislead millions worldwide into worshiping Ellen White's false and non-existent god. Click here to familiarize yourself with 8 verses affirming Yahushua's God."}, {"text_idx": "#000006", "text": "Ninzi nconga wayeeyela kuti Ime ndakwaambila kuti toonse ootu tulilubide? Kweendelanya aa cikombelo mookakomenena, kunooli yebo toninga mvwide nokuba kusyoma makani aakutolwa kujulu kaataninga sika mapenzi mapati nokuba muzeezo wakusubulwa mumulilo. Pele muzeezo wakuti \u201cMwanaa Leza\u201d taakali kupona lyoonse kabeelene awisi inga wamvwika kuba wabuzangi."}, {"text_idx": "#000008", "text": "Lusyomo lwa baleza botatwe lulanganyigwa kuti ngomusemo wa Bunakristu kwa misela minjaanji. Kevin DeYoung, mucibalo camutwe wakuti \u201cThe Doctrine of the Trinity: No Christianity Without It\u201d waamba lusyomo lulaa mpuwo oolu kuti:"}, {"text_idx": "#000009", "text": "Ikuti kakuli lusyomo lupa Bunakristu kuti bube bwa Bwacikristu, nkokuti nkusyoma ncobeni muli Baleza botatwe. Imilazyo mipati yotatwe iiswaanganya lusyomo oolu nja\u2014 Mulazyo wa Baapositolo, Mulazyo waku Nicene, a Mulazyo wa Athanasia\u2014yoonse eeyi iyakilidwe mumbalaa Leza wesu uuli mubantu botatwe, ooyo ngomusemo mupati mulwiiyo lwa Baleza botatwe."}, {"text_idx": "#000010", "text": "Mubwini, nokuba boobo, kusyoma muli Baleza botatwe ndusyomo lwakazyila cigaminina kukukomba mituni yansiku. Basicikolo ba Bbaibbele bamisyobo yalusyomo yoonse balaazyi kabotu makani aaya alimwi bakazumina akuti oolu lusyomo \u201ctalukonzyi kuzwezyegwa [baccu.] nokuba mumalembe aa Bunakristu aakaindi loko. Cilikke cibeela ca Cizuminano Cipya ciweluzya lusyomo oolu (1 Johane 5:7-8) tiicakali cibeela cakampango aaka kutaanguna pele cakasyonkelelwa aakale abalembi batazuunyene kusyomeka (tacijanwi mumalembe aali woonse aaci Giliki kusikila mumusela wa 11.)\u201d"}, {"text_idx": "#000011", "text": "Bunakristu oobo bwakaanzwa mukusyoma Baleza botatwe mbunakristu bwakavwelwa aakukomba mituni. Eelyo Bunakristu oobo nibwakali kuyaa kutambulwa munyika, mbweenya amalweza aabo. Mazubaano, bunji bwa Banakristu basyoma kuti lusyomo lwa budyabooli oolu luzwa mu Bbaibbele, kumwi kabadyakaizya baabo bali mutukamu tusyoonto bazumanana kusyoma Leza Omwe kuti mbazangi."}, {"text_idx": "#000012", "text": "Mukwiimpanya, Mangwalo aamba kuti kuli buyo leza omwe wakasimpe: Yahuwah Elohimu. Ciibalusyo 6 cijuzya mulumbe uukulwaizya kuti: \u201cLino eeyi nje milawo, milazyo, ambeta, eezyo Yahuwah eloah [leza] wenu njaakalailila kuti muyiisyigwe inywe, kutegwa mukiibambe kufumbwa nkomuyokwiinka kuyookona nyika.\u201d Cintu citaanzi cini ncibakeelede kwiibaluka cakali cakuti kwakali buyo leza omwe wakasimpe alikke, akuti ooyo Leza wakali Yahuwah. \u201cKoteelela, O Isilayeli: Yahuwah leza wesu ngu Yahuwah omwe: Aboobo mweelede kuyanda Yahuwah Leza wenu camoyo woonse, amuya woonse, anguzu zyoonse.\u201d (Ciibalusyo 6:4-5, KJV)"}, {"text_idx": "#000013", "text": "Nibaba basyomi batacisyomi muli Baleza botatwe pele abalo bacuungwawungwa alusyomo oolu. Kusyoma kuti Kristu wakali kupona kataninga zyalwa ncintu caazyila kulusyomo lwakuti \u201cLeza Taata, Leza Mwana, a Leza Muya Uusalala\u201d baleelene alimwi tabeeli. Pele oolu taluli lusyomo luzwa mu Bbaibbele."}, {"text_idx": "#000014", "text": "Mangwalo ayubununa kuti alikke Yahuwah, Taata, nguuliponena lwakwe kukabe kutamani. Paulu wakalaamvwisyide makani aaya. Mulugwalo ndwaakalembela Timoteo, wakapandulula Yahuwah kuti \u201cWalo alikke nguutafwi, nguukkala mu mumuni uutakonzyi kuswenwa aamuntu; nguutanabwenwe aamuntu pe, nokuba uunga wabonwa: kuli nguwe akube bulemu anguzu zitamani.\u201d (1 Timoteo 6:16, KJV)"}, {"text_idx": "#000015", "text": "Yahushua wakatalika kupona mbweenya mbuli Gabriele mbwaakapandulula kuli Maliya: \u201cMuya Uusalala uyooselukila ali nduwe, mpoonya nguzu zya Singuzuzyoonse ziyookuvwunikila webo; aboobo, awalo ooyo, Uusetekene ngoyoozyala uyokwiitwa kuti Mwanaa Leza.\u201d (Luuka 1:35, NKJV)"}, {"text_idx": "#000016", "text": "Yahushua taakali kupona nokuba kubaa bulemu kusikila aciindi eeco. Walo wakali 100% muntu susu. Ikuti twagwisya kuponyongosola nkobacita bakomba mituni, aaka kasimpe kalalibonya cakusalalisya mu Cizuminano Cipya coonse. Nincobeni kuti, Mufutuli wakali kuyandisya kulibanda kuti walo wakali \u201cmwanaa muntu.\u201d Mumilumbe mibotu yoonse, Yahushua waambwa kuti \u201cmwana\u201d kwaziindi 67. Akataa ziindi eezyo, zili 44 zyakabelesyegwa mucibeela ncalyaamba lwakwe mwini kuti \u201cmwanaa muntu\u201d."}, {"text_idx": "#000018", "text": "Eeci taciiminini kuti wakalengwa buya. Taakalengwa buya pe. Nokuba boobo, walo wakazyalwa buya. Akataa ziindi zili kkumi azitatu nokubelesyedwe bbala lya \u201ckuzyalwa\u201d mu Cizuminano Cipya, ziindi zili lusele zigaminide kwaamba Yahushua kuti ngo simuzyalwaalikke ookwa Yahuwah."}, {"text_idx": "#000019", "text": "Mbuli mbwali simuzyalwaalikke ookwa Yahuwah, Yahushua wakazyalwa kali muntu uukkwene uutakwe kampenda kakuyanda cibyaabi nkaakazyalwa aankako. Walo taakazyalilwa \u201cmu\u201d cibi. Aayo taakali makanze aakuzyalwa kwakwe. Mbuli Adamu wabili, wakazyalilwa kunununa aawo Adamu mutaanzi mpaakaalilwa: kali muntu."}, {"text_idx": "#000020", "text": "Aboobo, mbweenya mbucakanjila munyika cinyonyoono kwiinda mumuntu omwe, alufu kwiinda mucibi, aboobo lufu lwakayambukila bantu boonse nkaambo boonse bakabisya\u2014 (Nkaambo kusikila nikwaaba mulawo cinyonyoono cakali munyika, pele cinyonyoono tacipedwi cituuzyo kuti kakwiina mulawo. Nokuba boobo lufu lwakalela atalaa bantu kuzwa kuli Adamu kusikila kuli Mozesi, akuli baabo batakacita mulandu mbuli ngwaakacita Adamu, ooyo wakali mukonzyanyo wa Yooyo wakacili kuboola. Pele cipego cakwaabilwa cabuyo tacili mbuli cibi. Nkaambo kuti kakuli kwiinda mucibi camuntu omwe banjaanji mbobafwa, aboobo cilainda bupati cipego ca luzyalo lwa Mwaalumi, Jeesu Kristu, cakasikila bantu banjaanji. Alimwi eeco cipego tiicakali mbuli cizyila kumuntu wakabisya. Nkaambo lubeta oolo lwakaboolela mukaambo kacibi comwe mbulwakaleta kusinganyigwa, pele cipego cakwaabilwa buyo eeco cakazyida mukaambo kazibi zinji cakaleta kululamikwa. Mbweenya mbuli kutyola mulawo mbukwakasikila bantu banji kwiinda mumuntu omwe mbuwakabasikila amulandu boonse, mbubonya oobo kwiinda mubululami bwamuntu omwe boonse kululamikwa kulabasikila mubuumi. Nkaambo mbuli kukutaswiilila kwamuntu omwe banji bakaba basizibi, mbubonya oobo kukuswiilila kwa muntu omwe banji bakaba baluleme. (BaLoma 5:12-19, NKJV)"}, {"text_idx": "#000022", "text": "Boonse bamuyanda masimpe Yahuwah, banoolyaaba kuyanda kwabo kuli Nguwe, lyoonse kabakakatila kweendelanya maumi aabo ku kuyanda Kwakwe. Nokuba kuti bacita cinyonyoono kabatakubwene, kunyina pe nobayoozumanana cakuliyandila kucita cibi cizyibidwe. Moza wa Yahuwah, uukkalilila mumyoyo kwiinda mulusyomo lwabo, uyoogwasyilila musyomi kuti azunde cibi ncazyi. Alimwi, kuli boonse basyoma muluzyalo lwa Yahushua, bululami bwa Mufutuli balaabilwa kuti bubavwumbilile zibi nzibaacita kabatakubwene."}, {"text_idx": "#000023", "text": "Nokuba kuti bulumbu bwa cibi ndufu ncobeni, pele cipego cokwa Yahuwah mbuumi butamani kwiinda muli Yahushua. (Langa mu BaLoma 6:23.) Mumajwi amwi, nkaambo Yahushua wakazwidilila aawo Adamu wakutaanguna mpaakaalilwa, lino Yahuwah ulakonzya kubalanganya kuti mbalulami boonse aabo basyoma mu cituuzyo ca Yahushua."}, {"text_idx": "#000024", "text": "Ikuti eeci kacili ciindi cako citaanzi kuswaanganya muzeezo ooyu, twakukomba uzumanane kubala. Koba muntu muna Beliya! Luuka waamba kuti bantu ba Beliya \u201cbakalaa ciimo cabulemu kwiinda baku Thessalonika, mukuti eelyo nibaatambula Jwi amoyo woonse mumizeezo yabo, akuvwuntauzya mu Mangwalo kuti naa eezyo zintu zyakali boobo.\u201d Tiibakayimina buyo mumajwi aabaapositolo. Pele, bakabweza ncibakaamba baapositolo akuceezyeka ku Mangwalo. Ncenciceeco aswebo ncotweelede kucita."}, {"text_idx": "#000025", "text": "Kutaanguna woonse mumuni mupya inga \u201cwamvwikaanga\u201d ulilubide. Pele mbotulimvwa mucamba taceelede kutusungilizya nzyotusyoma. Zibalo ziciboola zinooyooma makani aaya mubukkwene. Ikuti kociyanda makani manjaanji, twakukomba ukaswaye ku akutyanka acidinto ca sikapepele waku WLC. Ukalangaule musalo wakuti: \u201cShockingvisit new light about the incarnation.\u201d"}, {"text_idx": "#000026", "text": "Kutegwa mujane makani manji aaciiyo cipati eeci:"}, {"text_idx": "#000027", "text": "eBooks (Mubusena bwa WLC oobu, mulajana bupanduluzi bwa tumpango toonse tubelesyedwe kugwasyilizya lusyomo lwa Kristu wakali kupona kataninga zyalwa.)"}, {"text_idx": "#000028", "text": "\"Ooyo wiingula kaambo nkataninga mvwisyisya, ooko nkufubaala akusampuka kuli nguwe.\" (Tusimpi 18:13)"}]